CELEX: 62016TN0379
Language: lt
Date: 2016-07-18 00:00:00
Title: Byla T-379/16: 2016 m. liepos 18 d. pareikštas ieškinys byloje Basicmed Enterprises ir kt./Taryba ir kt.

17.10.2016   
            
            
               LT
            
            
               Europos Sąjungos oficialusis leidinys
            
            
               C 383/14
            
         2016 m. liepos 18 d. pareikštas ieškinys byloje Basicmed Enterprises ir kt./Taryba ir kt.
   
   (Byla T-379/16)
   (2016/C 383/20)
   Proceso kalba: anglų
   
      Šalys
   
   
      Ieškovai: Basicmed Enterprises Ltd (Limassol, Kipras) ir 19 kitų ieškovų, atstovaujamų baristerio P. Tridimas, advokatų K. Kakoulli, P. Panayides ir C. Pericleous
   
      Atsakovai: Europos Sąjungos Taryba, Europos Komisija, Europos Centrinis Bankas, Euro grupė, Europos Sąjunga
   
      Reikalavimai
   
   Ieškovai Bendrojo Teismo prašo:
   
               —
            
            
               nurodyti atsakovams sumokėti ieškovams ieškinio priedo lentelėje nurodytas sumas ir palūkanas, susikaupusias nuo 2013 m. kovo 16 d. iki Bendrojo Teismo sprendimo, ir
            
         
               —
            
            
               priteisti iš atsakovų bylinėjimosi išlaidas.
            
         Šio prašymo nepatenkinus, ieškovai Bendrojo Teismo prašo:
   
               —
            
            
               pripažinti, kad kyla deliktinė Europos Sąjungos ir (arba) atsakovėmis patrauktų institucijų atsakomybė,
            
         
               —
            
            
               nustatyti procedūrą, kurios turi būti laikomasi siekiant nustatyti ieškovų faktiškai patirtą atlygintiną žalą, ir
            
         
               —
            
            
               priteisti iš atsakovų bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovai prašo pagal SESV 268 straipsnį, 340 straipsnio antrą ir trečią pastraipas, kuriose reglamentuojama deliktinė ES ir ECB atsakomybė, atlyginti žalą, patirtą dėl jų indėlio nuvertėjimo, kai atsakovai Kipro Respublikai nustatė gelbėjimo privačiomis lėšomis tvarką.
   Ieškovai mano, kad Kipro Respublikos priimtos gelbėjimo privačiomis lėšomis priemonės buvo įvestos vien tam, kad būtų įgyvendintos atsakovų priimtos priemonės, ir jos buvo patvirtintos atsakovais patrauktų institucijų. Ieškovų nuomone, gelbėjimo privačiomis lėšomis tvarka yra sunkus pažeidimas, ir savo ieškinį jie grindžia keturiais pagrindais.
   
               1.
            
            
               Pirmasis ieškinio pagrindas susijęs su teisės į nuosavybę, saugomos ES pagrindinių teisių chartijos 17 straipsnio 1 dalyje ir Europos žmogaus teisių ir pagrindinių laisvių apsaugos konvencijos protokolo Nr. 1 1 straipsnyje, pažeidimu.
            
         
               2.
            
            
               Antrasis ieškinio pagrindas susijęs su proporcingumo principo pažeidimu.
            
         
               3.
            
            
               Trečiasis ieškinio pagrindas susijęs su teisėtų lūkesčių apsaugos principo pažeidimu.
            
         
               4.
            
            
               Ketvirtasis ieškinio pagrindas susijęs su nediskriminavimo principo pažeidimu.